
[image: image1.png]


                    

                        PL-X 49/2008

PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte      




        Comisia juridică, de disciplină                                                                            

şi problemele minorităţilor naţionale 





        şi imunităţi

25/84/354/11 septembrie 2012                  





        31/90/11 septembrie 2012                                                                                          

Către

BIROUL PERMANENT

AL

CAMEREI DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru modificarea alin.3 al art.1 din Legea nr.4/1953, trimis spre dezbatere în fond Comisiei pentru drepturile omului, culte şi problemele minorităţilor naţionale  şi Comisiei juridice, de disciplină şi imunităţi, cu adresa PL-X  49  din 18 februarie 2008, înregistrat sub nr.25/84 din 18 februarie 2008, respectiv  31/90 din 18 februarie 2008.
            În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,










       PREŞEDINTE,

Nicolae PĂUN










       Daniel BUDA



Bucureşti, 24 septembrie 2012 

             RAPORT  COMUN
asupra proiectului de Lege pentru modificarea alin.3 al art.1 din Legea nr.4/1953

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale  şi Comisia juridică, de disciplină şi imunităţi au fost sesizate spre dezbatere  în fond, cu proiectul de Lege pentru modificarea alin.3 al art.1 din Legea nr.4/1953, trimis cu adresa PL-x  49  din 18 februarie 2008, înregistrat sub nr.25/84 din 18 februarie 2008, respectiv 31/90 din 18 februarie 2008. 

Senatul, în calitate de primă Cameră sesizată, a adoptat proiectul de lege în şedinţa din 13 februarie 2008. 
Camera Deputaţilor este Cameră decizională, potrivit prevederilor art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, cu  referire  la prevederile art. 75 din Constituţia României, republicată.

Consiliul Legislativ a avizat favorabil  proiectul de lege, conform avizului nr. 1314/01.10.2007.
Guvernul României, prin punctul de vedere transmis, nu susţine adoptarea acestei iniţiative legislative, potrivit adresei nr.5/5561/07.08.2012.

Comisia pentru egalitatea de şanse pentru femei şi bărbaţi şi Comisia pentru muncă şi protecţie socială au avizat favorabil iniţiativa legislativă.

Proiectul de lege supus dezbaterii are ca obiect  de reglementare modificarea alineatului 3 al articolului 1 din Codul familiei, potrivit căruia căsătoria se poate încheia numai între un bărbat şi o femeie, urmând ca toate actele normative privind actele de stare civilă să se modifice în mod corespunzător.  
În conformitate cu prevederile art.61 şi 63 din Regulamentul Camerei Deputaţilor, republicat, Comisia pentru drepturile omului, culte şi problemele minorităţilor naţionale şi Comisia juridică, de disciplină şi imunităţi au examinat proiectul de lege în şedinţe separate: Comisia juridică în şedinţa din  30 septembrie 2008, iar Comisia pentru drepturile omului în mai multe şedinţe, finalizând dezbaterea acestuia în şedinţa din 11 septembrie 2011. 

În şedinţa din 30 septembrie 2008, din totalul de 29 de membri ai Comisiei juridice, de disciplină şi imunităţi au fost prezenţi 22 de deputaţi, iar în şedinţa din 11 septembrie 2012, din totalul de 8 membri ai Comisiei pentru  drepturile  omului, culte  şi  problemele  minorităţilor  naţionale au fost prezenţi 7 deputaţi.

În urma examinării  proiectului de lege şi a punctelor de vedere exprimate, membrii celor două Comisie au hotărât, cu unanimitate de voturi,  să întocmească un raport comun  de respingere a proiectului de Lege pentru modificarea alin.3 al art.1 din Legea nr.4/1953, considerând că acesta a rămas fără obiect, prin intrarea în vigoare a Legii nr.287/2009 privind Codul civil,  care în art.256 alin.(1) defineşte căsătoria ca fiind „uniunea liber consimţită între un bărbat şi o femeie, încheiată în condiţiile legii”. 

În raport cu obiectul şi conţinutul său, proiectul de lege face parte din categoria legilor ordinare.

    PREŞEDINTE,










               PREŞEDINTE,

     Nicolae PĂUN










                 Daniel BUDA

       SECRETAR,                                                                                                                        SECRETAR,
Florin POSTOLACHI







                           Gabriel ANDRONACHE
Întocmit :

şef birou Onesia Babeş                                                                                                                                             consilier parlamentar Rodica Penescu 

